stanford-oval/wikipedia huggingface dataset:
XB-21

| --- | --- |

 מאפיינים כלליים
 סוג:  מפציץ בינוני
 ארץ ייצור:  ארצות הברית ארצות הברית
 יצרן:  נורת' אמריקן אוויאיישן
 טיסת בכורה:  22 בדצמבר 1936
 תקופת שירות:  לא נכנס לשירות – הווה
 צוות:  6-8
 יחידות שיוצרו:  1
 מחיר:  122,000 דולר אמריקאי (שנת 1936)
נורת' אמריקן XB-21 היה אב טיפוס של מפציץ מתוצרת נורת' אמריקן אוויאיישן (כינויו הפנימי בחברה היה NA-21) שהוערך על ידי הגיס האווירי של צבא ארצות הברית ב-1937 אך מעולם לא יוצר באופן סדרתי.
טיסת הבכורה שלו נערכה ב-22 בדצמבר 1936. בתחילה, הזמינו גייסות האוויר של צבא ארצות הברית 5 מטוסי קדם ייצור שכונו YB-21, אך ההזמנה בוטלה לבסוף, כשהסתבר שמחירו של המפציץ המתחרה B-18 בולו מתוצרת דאגלס איירקראפט קומפני היה כמחצית ממחירו של ה-YB-21 ‏(63,977 דולר מול 122,600 דולר). כתוצאה מכך, לא נבנה אף מטוס מדגם זה מלבד האב טיפוס היחיד שמספרו 38-485.
ה-XB-21 צויד תחילה ב-5 מקלעים: בחרטום, בחלקו האחורי של גב המטוס, בגחון, ובשני צידיו. אולם, במהלך הניסויים במטוס, הוסר ממנו צריח החרטום והוחלף בכיסוי מתכת והצריח שהיה על גב המטוס הוסר כליל.
מאפיינים (XB-21)

צוות: 6-8
אורך: 61 רגל 9 אינץ' (18.8 מטר)
מוטת כנפיים: 95 רגל 0 אינץ' (29.0 מטר)
גובה: 14 רגל 9 אינץ' (4.50 מטר)
שטח כנף: 1,120 רגל2 (104 מטר2)
משקל ריק: 19,082 ליברות (8,674 ק"ג)
משקל טעון: 27,253 ליברות (12,388 ק"ג)
משקל המראה מרבי: 40,000 ליברות (18,000 ק"ג)
הנעה: שני מנועים רדיאליים מדגם R-2180-1, מתוצרת פראט אנד ויטני, בעלי דחף של 1,200 כוח-סוס (900 קילו-וואט) כל אחד
מאפיינים (XB-21) > ביצועים

מהירות מרבית: 220 מיל/שעה (190 קשר, 350 קמ"ש) בגובה 10,000 רגל (3,000 מטר)
מהירות שיוט: 190 מיל/שעה (165 קשר, 310 קמ"ש)
טווח: 1,960 מיל (1,700 מיל ימי, 3,140 ק"ג) בתצורה קרבית, 3,100 מיל (2,700 מיל ימי, 5,000 ק"מ) בתצורת העברה
סייג רום: 25,000 רגל (7,600 מטר)
קצב טיפוס: 1,000 רגל/דקה (5 מטר/שנייה)
עומס כנף: 24.3 ליברות/רגל2 (119 ק"ג/מטר2)
מאפיינים (XB-21) > חימוש

מקלעים: 5 מקלעים בקוטר .303 אינץ' (7.70 מ"מ) M1919 בראונינג
פצצות: פצצות במשקל כולל של 8,800 ליברות (4,000 ק"ג)
אדריאנה בהר

אדריאנה ברנדאו בהר (בפורטוגזית: Adriana Brandão Behar; נולדה ב-14 בפברואר 1969 בריו דה ז'ניירו) היא שחקנית כדורעף ברזילאית לשעבר, הנחשבת לאחת משחקניות הכדורעף הטובות בדורה.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בהר נולדה ב-1969 בריו דה ז'ניירו, ברזיל. בהר היא יהודיה ממוצא לבנוני. היא עברה לשחק כדורעף חופים ב-1993 לאחר ששיחקה בנבחרת ברזיל בכדורעף נשים. בשיתוף עם שלדה בדה, היא זכתה ביותר מ-30 טורנירים בינלאומיים של כדורעף חופים וזכתה גם בשתי מדליות אולימפיות.
אדריאנה בהר שיחקה בשיתוף עם שלדה בדה מאז 1995. בהר, שהחלה לשחק בכדורעף כנערה, זכתה מאז 1993 ב-29 מתוך 81 טורנירים בינלאומיים בכדורעף חופים. היא גם סיימה מקום שני או שלישי בעוד 28 טורנירים בינלאומיים.
היא סיימה מקום שלישי בתחרות הגביע העולמית ב-1997 יחד עם בדה וזכתה במדליית הברונזה. בהר ובדה ניצחו בתחרות ה-Goodwill ב-1998, והן זכו גם בתחרות הגביע העולמי בכדורעף חופים ב-1999. הן זכו במדליית זהב במשחקים של התחרות הפאן-אמריקאית שהתקיימה בוויניפג שבקנדה בשנת 1999. הן היו בעקביות מקום ראשון או שני בכל טורניר שהם השתתפו בו.
ב-2001, בהר ובדה ניצחו בתחרות הגביע העולמי, וסיימו גם מקום ראשון בתחרות שנערכה בשווייץ, ובתחרות שנערכה בספרד. ב-2002, הן דורגו מספר 2 בעולם וזכו בתואר אלופות יפן בשנה החמישית ברציפות. בהר ובדה זכו באליפות הפדרציה הבינלאומית לכדורעף במשך 5 פעמים בין השנים 1997–2001 ועוד פעם אחת בשנת 2004.
באולימפיאדת סידני 2000, בהר הייתה חברה בנבחרת הבנות של ברזיל בכדורעף חופים והן זכו במדליית כסף. באולימפיאדת אתונה 2004, בהר שיחקה בשיתוף עם בדה בתחרות הכדורעף חופים. צמד הברזילאיות הביס את המשתתפות של נבחרת דרום אפריקה, ליי-אן ניידו וג'וליה ווילנד, בתוצאה 17–21 במערכה הראשונה, 21-10 במערכה השנייה, וסכום של 17–42 לאחר שתי מערכות. לאחר מכן, הן הביסו את לוצ'ילה פרוֹטה ודניאלה גאטלי מנבחרת איטליה בתוצאה 34–42, לאחר שתי מערכות קשות וממושכות. בהר ובדה המשיכו את הניצחונות הרצופים שלהן במערכות נגד לריאה פרצה ופרננדז גרסט מנבחרת קובה, כשניצחו 33–42. הן דורגו בשלב המקדים של התחרות pool B בלי להפסיד בשום מערכה. בהר ושלדה לבסוף הפסידו במערכה בסיבוב ה-16 במשחק נגד לינה ינצ'ולובה ופטיה לנצ'ולובה מנבחרת בולגריה, שניצחו אותן 48–54 (מערכה ראשונה 18–21, מערכה שנייה 16–21, מערכה שלישית 11–15). הצמד שיחק נגד בנות ארצן, אנה פאולה וסנדרה פיירס, ברבע הגמר וניצחו אותן 47–51 (מערכה ראשונה 15–21, מערכה שנייה 13–21, מערכה שלישית 13–15). בהר ושלדה קיבלו מדליה כאשר ניצחו את האוסטרליות נטלי קוק וניקול סנדרסון בחצי הגמר 33–42 (מערכה ראשונה 17–21, מערכה שנייה 16–21). צמד הברזילאיות הפסיד בקרב על מדליית הזהב לצמד האמריקאיות קארי וולש ומיסטי מאי בתוצאה 28–42 (מערכה ראשונה 17–21, מערכה שנייה 11–21). הן קיבלו מדליית כסף, שהייתה מדליית הכסף השנייה שלהם (את הראשונה הם קיבלו באולימפיאדה של שנת 2000 שהתקיימה באוסטרליה).
Try That in a Small Town

"Try That in a Small Town" הוא שיר שנכתב על ידי קלי לאבלייס, ניל ת'ראשר, טולי קנדי וקורט אליסון, והוקלט על ידי זמר הקאנטרי האמריקאי ג'ייסון אלדין (אנ'). הוא יצא לאור לרדיו מוזיקת הקאנטרי במאי 2023 כסינגל המוביל מתוך אלבום האולפן האחד עשר של אלדין.
השיר הגיע למקום הראשון במצעד הבילבורד הוט 100; זהו שירו הראשון של אלדין שהגיע להישג זה.
"Try That in a Small Town" ספג ביקורות שליליות וגינויים ברחבי העולם, בטענה שהוא "מקדם אלימות" ו"שימוש בנשק". אמנים ומבקרים שונים קראו להחרים אותו. דסטיני סטארק, פעילת טיקטוק ניתחה את צילומי הקליפ שלו וכתוצאה מכך טענה שקיבלה איומים על חייה מטעם המעריצים של אלדין.
וידאו קליפ

ב-14 ביולי 2023, אלדין פרסם את הווידאו קליפ לשיר, בבימויו של שון סילבה. בקליפ אלדין מופיע מול בית משפט בקולומביה שבטנסי, שם התרחש הלינץ' על הנרי צ'ואטה ב-1927, בשילוב צילומי חדשות של עצרות, בזיזה והתפרעויות שהופנו נגד שוטרים. יש בו סצנות של אמריקנה, כמו נערה צעירה שמשחקת בכוסית וקבוצת איכרים שעוזרת זה לזה.
ארבעה ימים לאחר פרסום הקליפ, רשת הטלוויזיה CMT הסירה אותו מהרוטציה. בתגובה להצהרותיו של אלדין כי "אין קטע וידאו אחד שאינו קטעי חדשות אמיתיים", משתמשי מדיה חברתית וכלי תקשורת דיווחו כי הקליפ כולל מספר קטעים שצולמו מחוץ לארצות הברית, כולל צילומי שימוש חוזר מסחריים. ברולינג סטון דווח כי הקליפ מכיל קטעים מהפגנות קנדיות בטורונטו ומונטריאול. ב-26 ביולי, קליפ בן שש שניות מהסיקור של פוקס ניוז על מחאת חיי שחורים חשובים באטלנטה הוסר מהקליפ המקורי עקב בעיות זכויות יוצרים של צד שלישי, כאשר הקליפ הערוך באורך של שלוש דקות ושתי שניות.
הצלחה מסחרית

"Try That in a Small Town" נכנס למצעד הקאנטרי אירפליי של בילבורד במקום ה-24 ב-3 ביוני 2023. במצעד שירי הקאנטרי, נכנס השיר למקום ה-35. לאחר צאתו של הווידאו קליפ ב-14 ביולי ותשומת הלב ששחף כאשר הוא נחסם ב-CMT, נכנס השיר למקום השני במצעד הבילבורד הוט 100 ב-29 ביולי, ולאחר שבוע הגיע למקום הראשון במצעד, והיה לשירו הראשון של אלדין שהגיע להישג זה.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 2 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי הקאנטרי | 1 |  |
|  ארצות הברית | מצעד שירי הרדיו | 14 |  |
|  ניו זילנד | המצעד הניו זילנדי הרשמי | 26 |  |
|  קנדה | קנדה הוט 100 | 9 |  |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  ארצות הברית | בילבורד הוט 100 | 66 |  |
|  ארצות הברית | מצעד השירים הדיגיטליים | 2 |  |
|  ארצות הברית | מצעד שירי הקאנטרי | 19 |  |
|  ארצות הברית | מצעד הקאנטרי איירפליי | 37 |  |
|  ארצות הברית | מצעד שירי הקאנטרי הדיגיטליים | 1 |  |
הערות שוליים

↑  Trust, Gary (31 ביולי 2023). "Jason Aldean's 'Try That in a Small Town' Tops Hot 100, As Country Hits Rank at Nos. 1, 2 & 3 for First Time". Billboard. נבדק ב-1 באוגוסט 2023. {{cite journal}}:  (עזרה)
↑  Robert K. Oermann, DISClaimer Single Reviews: Parker McCollum Shows His Star Power On 'Smoldering Heartache Song', MusicRow.com, ‏2023-06-09 (באנגלית אמריקאית)
↑  Chris Willman, Jason Aldean Already Had the Most Contemptible Country Song of the Decade. The Video Is Worse, Variety, ‏2023-07-18 (באנגלית אמריקאית)
↑  Sheryl Crow forcefully responds to controversy around Jason Aldean's song 'Try That in a Small Town', TODAY.com, ‏2023-07-19 (באנגלית)
↑  TikTok User Who Debunked Jason Aldean's Bogus Claims Says She's Receiving Death Threats, Gizmodo, ‏2023-07-25 (באנגלית)
↑  Knolle, Sharon (18 ביולי 2023). "Jason Aldean Denies 'Try That In a Small Town' Song Is 'Pro-Lynching' as CMT Pulls Inflammatory Video". TheWrap. נבדק ב-25 ביולי 2023. {{cite news}}:  (עזרה)
↑  Wendowski, Andrew (14 ביולי 2023). "Jason Aldean Makes Bold Statement With Politically-Charged Music Video For "Try That In A Small Town"". Music Mayhem. נבדק ב-18 ביולי 2023. {{cite journal}}:  (עזרה)
1 2  Newman, Melinda (18 ביולי 2023). "CMT Pulls Jason Aldean's Controversial 'Try That In a Small Town' Video: Exclusive". Billboard. נבדק ב-18 ביולי 2023. {{cite journal}}:  (עזרה)
↑  Getahun, Hannah (23 ביולי 2023). "TikTok sleuths discover Jason Aldean's music video of protest footage features multiple clips from demonstrations outside the US". Insider. נבדק ב-23 ביולי 2023. {{cite web}}:  (עזרה)
↑  Blistein, Jon (19 ביולי 2023). "Jason Aldean's 'Try That In a Small Town' Video Sure Features a Lot of Footage From Canada". Rolling Stone. נבדק ב-23 ביולי 2023. {{cite journal}}:  (עזרה)
↑  "Jason Aldean's controversial 'Try That In A Small Town' video quietly removes some news footage after copyright issues". Today. נבדק ב-8 באוגוסט 2023. {{cite news}}:  (עזרה)
↑  Kreps, Daniel (26 ביולי 2023). "Jason Aldean's 'Try That in a Small Town' Video Edited to Remove Atlanta Protest Footage". Rolling Stone. נבדק ב-26 ביולי 2023. {{cite journal}}:  (עזרה)
↑  "Billboard Country Update" (PDF). Billboard. 26 במאי 2023. נבדק ב-22 ביולי 2023. {{cite journal}}:  (עזרה)
↑  Trust, Gary (24 ביולי 2023). "Jung Kook's 'Seven,' Featuring Latto, Blasts In at No. 1 on Billboard Hot 100, Followed by Jason Aldean". Billboard. נבדק ב-24 ביולי 2023. {{cite journal}}:  (עזרה)
↑  Hot 100 Songs, Billboard, ‏2023 (באנגלית אמריקאית)
↑  Digital Song Sales, Billboard, ‏2023 (באנגלית אמריקאית)
↑  Hot Country Songs, Billboard, ‏2023 (באנגלית אמריקאית)
↑  Country Airplay Songs, Billboard, ‏2023 (באנגלית אמריקאית)
↑  Country Digital Song Sales, Billboard, ‏2023 (באנגלית אמריקאית)
Tráiler

Tráiler (בעברית: טריילר) הוא המיני-אלבום הראשון של הזמרת-יוצרת הספרדייה איתנה. המיני-אלבום יצא לאור ב-30 בנובמבר 2018, על ידי חברת התקליטים יוניברסל מיוזיק גרופ. מתוך המיני-אלבום יצאו שני סינגלים: "Teléfono" ו-"Vas a Quedarte".
המיני-אלבום הגיע למקום הראשון במצעד האלבומים שבספרד.
רקע והפקה

לאחר הצלחתה עם השיר "Lo Malo", הוציאה איתנה את השיר "Teléfono" כסינגל הראשון מתוך המיני-אלבום. הוא הפך לאחד מהשירים הנמכרים ביותר בכל הזמנים, כאשר נמכר בלמעלה מ-160,000 עותקים במדינה, באישור של איגוד תעשיית ההקלטות הספרדי, דבר אשר הכניס אותו לרשימת השירים הנמכרים ביותר בכל הזמנים בספרד.
רשימת רצועות

| Tráiler> מס' | Tráiler> שם | Tráiler> משך | Tráiler>  | Tráiler>  | Tráiler>  | Tráiler>  | Tráiler>  | Tráiler>  | Tráiler>  |
| --- | --- | --- | --- | --- | --- | --- | --- | --- | --- |
| 1. | Teléfono  | 2:42 |  |  |  |  |  |  |  |
| 2. | Stupid  | 2:54 |  |  |  |  |  |  |  |
| 3. | Mejor Que Tú  | 3:11 |  |  |  |  |  |  |  |
| 4. | Popcorn  | 2:38 |  |  |  |  |  |  |  |
| 5. | Vas a Quedarte  | 3:46 |  |  |  |  |  |  |  |
| 6. | Teléfono (Remix)  | 2:43 |  |  |  |  |  |  |  |
| משך כולל: | משך כולל: | 17:54 |  |  |  |  |  |  |  |
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |
| --- | --- | --- |
|  ספרד | PROMUSICAE | 1 |
נתוני מכירות

| מדינה | תואר | מכירות |
| --- | --- | --- |
| צ’ילה (IFPI Chile) | זהב | 2,500 |
| ספרד (PROMUSICAE) | פלטינה | 40,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים |
| --- | --- | --- | --- |
| עולם | 30 בנובמבר 2018 | הזרמת מוזיקה • הורדה דיגיטלית • תקליטור | יוניברסל |
הערות שוליים

↑  מאוריסיו רנגיפו, אנדרס טורס, טוטאל אייפ, נבאלז, מנגו, הסוואגרנאוטז, חואן פבלו איזאזה
1 2 3  Tráiler - EP by Aitana (באנגלית אמריקאית), נבדק ב-2021-01-30
↑  spanishcharts.com - Spanish charts portal, spanishcharts.com
↑  Teléfono
↑  Spain Sales
↑  Aitana obtiene disco de Oro en Chile con «Trailer»., Radio Hoy, ‏2019-01-22 (בספרדית)
↑  "Aitana - Tráiler". Productores de Música de España
| איתנה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Spoiler • 11 Razones |  |
| אלבומי הופעה | Play Tour: En Directo |  |
| מיני-אלבומים | Tráiler |  |
| סינגלים | "Lo malo" • "Teléfono" • "Vas a Quedarte" • "Nada Sale Mal" • "Con la Miel en los Labios" • "Me quedo" • "+" • "Enemigos" • "Más De Lo Que Aposté" • "Tu Foto del DNI" • "Corazón Sin Vida" • "11 Razones" |  |
| השתתפות בסינגלים | "Presiento" • "Si Tú La Quieres" • "Friend de Semana" |  |
| סיבובי הופעות | Play Tour |  |
| --- | --- |
בקרת זהויות :  MusicBrainz release group: a8eeb8a9-a283-4223-97ce-fe9a539b8616
XD-Picture Card

השוואה בין כרטיסי Flash שונים
זיכרון xD-Picture (קיצור של Extreme Digital Picture), המכונה גם xD, הוא כרטיס זיכרון מסוג Flash. הכרטיס פותח במאמץ משותף של חברת אולימפוס ופוג'י שהשיקו אותו לראשונה ביולי 2002, לאחר שיוצר על ידי חברות טושיבה וסמסונג. כיום, הכרטיס לא נמצא בשימוש על ידי אף מצלמה דיגיטלית נוכחית.
סקירה

כרטיסי xD היה בשימוש בעיקר במצלמות דיגיטליות של חברות המפתחים וחברת קודאק. הנפחים הקיימים בשוק היו בין 16 מגהבייט לבין 4 גיגהבייט.
גודלם של כרטיסי ה-xD הוא 20 מ"מ על 25 מ"מ על 1.78 מ"מ והם שוקלים 2.8 גרם.
כרטיסי ה-16MB וה-32MB כותבים במהירות של 1.3MB לשנייה וקוראים במהירות של 5MB לשנייה. לעומתם, הכרטיסים בנפח 64MB‏, 128MB‏, 256MB ו-512MB כותבים במהירות של 3MB לשנייה וקוראים במהירות של 5MB לשנייה. כרטיס ה-1GB מסוגל לכתוב במהירות של 2.5MB לשנייה ולקרוא במהירות של 4MB לשנייה.
כאשר רוצים להוריד את התוכן מכרטיס הזיכרון, ניתן להשתמש במצלמה דיגיטלית ולחברה בחיבור באמצעות חיבור USB, או לחבר את הכרטיס למכשיר המסוגל לקרוא כרטיסי זיכרון מסוג זה. בכל מקרה - הכרטיס יופיע כאמצעי לאחסון מידע, אלא אם כן קושחת המצלמה או קושחת קורא הכרטיסים שינתה הגדרה זו.
יתרונות וחסרונות לעומת סוגי כרטיסי זיכרון אחרים

כרטיס ה-xD מהיר יותר בהשוואה לכרטיסי זיכרון אחרים כגון Smartmedia‏, MMC‏, Secure Digital ו-MemoryStick. כמו כן, הוא קטן יותר בהשוואה לרוב הכרטיסים האחרים, יחסית ליכולת הביצועית שלו. כך נראה שכרטיסי ה-xD פותחו כדי להתחרות בכרטיסים כמו Secure Digital‏, CF, ו-Memory Sticks של חברת סוני.
יתרונות וחסרונות לעומת סוגי כרטיסי זיכרון אחרים > יתרונות

כרטיסי xD מהירים יותר בהשוואה לאחיהם הישנים.
כרטיסי xD קטנים יותר בהשוואה לאחיהם הישנים.
יתרונות וחסרונות לעומת סוגי כרטיסי זיכרון אחרים > חסרונות

לכרטיסי xD יש כיום (פברואר 2006) קיבולת נמוכה יותר משאר הכרטיסים.
כרטיסי xD יקרים יותר בהשוואה לכרטיסים אחרים בשוק.
יש כיום מעט מצלמות וקוראי זיכרון אשר תומכים בסוג זה של כרטיסי זיכרון.
כרטיסי ה-xD מפותחים כמעט בבלעדיות עבור מצלמות של חברות פוג'י ואולימפוס, דבר היוצר משאבים מעטים הזמינים לכרטיסי זיכרון אלו, לעומת כרטיסים פתוחים כמו Secure Digital.
אהרון בר-עוז

| --- | --- |

בר-עוז ב-2001
 לידה:  25 בדצמבר 1936 (בן 87) עיראק מוסול
 מדינה:  ישראל ישראל
 מקום מגורים:  חיפה
 ידוע בשל:  מנהל בית-הספר "אליאנס" בחיפה  יו"ר התאגדות המנהלים העל-יסודיים בישראל
 השכלה:  תואר שלישי במינהל חינוכי
אהרון בר-עוז (נולד ב-25 בדצמבר 1936) הוא איש חינוך ישראלי, כיהן כמנהל בית-הספר "אליאנס" בחיפה במשך עשרות שנים. בנוסף, מילא תפקידים בכירים במערכת החינוך, בהם נשיא מועצת ארגון המורים ויו"ר התאגדות המנהלים העל-יסודיים בישראל.
ביוגרפיה

בר-עוז, אז "ברזני", נולד במוסול שבעיראק בשנת 1936, למשפחת רבנים וראשי הקהילה. למד שש שנים בבית ספר אליאנס בעירו. ב-1951 עלה לישראל עם בני משפחתו במסגרת מבצע עזרא ונחמיה. הם שוכנו במעברת טירת כרמל. כנער לא היה יכול ללמוד באופן מסודר ועסק בעבודות שונות כדי לעזור בפרנסת המשפחה.
בגיל 18 הצטרף לגרעין הנח"ל "יפתח" בקיבוץ נוה אור, ונבחר ליו"ר ועדת חברי הגרעין. הוא נשלח לקורס מדריכים ברמת אפעל והדריך בתנועת "הנוער העובד". את שירותו בצה"ל עשה בנח"ל המוצנח כסייר. במלחמת ששת הימים נפצע ברמת הגולן.
אף על פי שלא זכה ללימודים פורמליים בבית ספר תיכון, סיים תואר ראשון במקרא והיסטוריה, תואר שני בחינוך בתחום הדרכת מורים ותוכניות לימודים, ותואר שלישי במינהל חינוכי. עבודת הדוקטורט שלו עסקה ב"אוטונומיה של המנהל העל-יסודי". כמו-כן השתתף בהשתלמויות רבות; בין היתר במכון הרטמן ללימודי יהדות מתקדמים.
בראשית דרכו כמורה, עבד בבית ספר יסודי ובתיכון קריית חיים. ב-1976 מונה למנהל בית הספר התיכון כי"ח אליאנס בחיפה, וכיהן בתפקיד זה עד 2002. כמנהל, הטביע חותמו בשיטת ניהול של "משק סגור". בתקופת כהונתו הגיע בית הספר להישגים בבחינות הבגרות, ומספר תלמידיו גדל ל-1,400. בעקבות הגידול בכמות התלמידים, בנתה חברת כי"ח בשנות השמונים 25 חדרי כיתות נוספים לבית הספר בקמפוס שלו ב"עמק השמש" בחיפה. בתקופת כהונתו, פותחו בבית הספר תוכניות לימוד חדשות, ונוצרו קשרים וחילופי משלחות עם מספר בתי ספר בחו"ל מברמן, פריז ובוסטון.
לאחר סיום תפקידו, ב-2003, הירצה במכללת בית ברל, בקורסים של מנהלים ושל ארגון "צוות" (להכשרת קציני צה"ל בכירים לניהול בתי ספר). ב-2005 שימש כמנהל בית ספר להשתלמויות מורים.
מונה על ידי שר החינוך יוסי שריד לחבר המזכירות הפדגוגית של משרד החינוך, תפקיד בו תרם להתוויית "תוכנית הליבה" של בתי הספר בארץ.
בר-עוז כיהן לאורך השנים במספר תפקידים התנדבותיים: הוא שימש כמזכיר ארגון המורים העל-יסודיים בחיפה והצפון; נבחר לנשיא מועצת ארגון המורים; שימש יו"ר התאגדות המנהלים העל-יסודיים בארץ ובתפקיד זה, בין היתר, ייצג את ישראל במספר כנסים בין-לאומיים בסין, קוריאה, בוסטון ובהלסינקי; היה ממארגני כנס ראשי המנהלים העל-יסודיים מרחבי העולם בירושלים בשנת 2000; היה פעיל ב"תנועה למען ישראל טובה" למען תלמידים במשך כ-16 שנים (כיו"ר ועדת החינוך). מלבד זה, היה חבר בוועדת תמיכות ומלגות של יו"ר הכנסת במשך 4 שנים.
ב-1986 קיבל תעודות הוקרה מממשלת צרפת על תרומתו להפצת התרבות הצרפתית (Palmes Academiques) וב-1993, ממשרד החינוך, על ארגון השתלמויות מורים בבית ספרו. על התנדבותו ותרומתו לקידום מערכת החינוך הוענק לו בשנת 2006 אות "יקיר חיפה".
בעשור השני של המאה ה-21 משמש בר-עוז יו"ר חבר הנאמנים של המכללה האקדמית "גורדון" בחיפה. כמו כן, הוא מרצה בהתנדבות בקורס של מתנדבים לקהילה באוניברסיטת חיפה. משמש ויו"ר ועדת החינוך של "התנועה למען ארץ ישראל טובה" ומכהן כנציג מדינת ישראל בפורום הבין-לאומי של מנהלים על-יסודיים. מלבד זה, מכהן כיו"ר הוועדה האקדמית לחקר יהדות מוסול, עיר הולדתו.
בשנת 2000 יצא לאור ספרו "מקודשת", המתאר את חיי משפחתו בעיראק עד עלייתה לישראל. לאורך השנים כתב מספר מאמרים לכתבי עת מקצועיים בתחומי היהדות, החינוך והחברה.
בר-עוז נשוי ואב לשלושה, וסב לתשעה. מתגורר בחיפה.
Uptime

התוכנה htop בלינוקס, מציגה סימן קריאה כאשר ה-uptime גדול מ-100 ימים.
Uptime הוא מדד של הזמן אשר מכונה, בדרך כלל שרת או מחשב, עובדת וזמינה לשימוש. 
לעיתים קרובות הוא משמש למדידת יציבות ואמינות של מערכות הפעלה, על ידי הערכת הזמן בו המחשב יכול להישאר מבלי להתרסק, וללא צורך בביצוע אתחול למטרות תחזוקה או ניהול.
Microsoft Windows > systeminfo

הפקודה systeminfo זמינה במערכות Microsoft Windows בממשק הפקודה (CMD), ומאפשרת להציג מידע על המערכת, הכולל את System Up Time:
C:\> systeminfo | findstr "Time:"
System Up Time:            0 Days, 8 Hours, 7 Minutes, 19 Seconds
החל מגרסאות מסוימות של Windows Vista ו-Windows 7 ‏System Up Time הוחלף בפרמטר System Boot Time. System Boot Time איננו מהווה אידיקציה טובה לזמן שהמערכת למעלה, כיוון שאינו לוקח בחשבון מצב שינה או היברנציה.
C:\Users\ido>systeminfo | findstr "System Boot Time"
System Boot Time:          9/4/2014, 7:19:37 PM
Microsoft Windows > Uptime.exe

חברת מיקרוסופט מספקת כלי בשם Uptime.exe המשמש לבדיקת ה-uptime של המכונה, וניתן להורדה באתר התמיכה.
C:\> uptime
\\SYSTEMNAME has been up for: 2 day(s), 4 hour(s), 24 minute(s), 47 second(s)
Microsoft Windows > WMI

ניתן לקבל ממשק על ה-uptime של מכונה מקומית או מרוחק על ידי ממשק ה-Windows Management Instrumentation ‏(WMI):
C:\> wmic os get lastbootuptime
LastBootUpTime
20110508161751.822066+060
חותם הזמן חוזר בפורמט yyyymmddhhmmss.nnn. ניתן להשתמש בממשק ה-WMI בקלות גם בשפות תסריט, כגון VBScript או Powershell.
Microsoft Windows > Windows Task Manager

החל מ-Windows Vista, ניתן לראות את ה-uptime של המכונה בממשק מנהל המשימות, תחת הסימניה "ביצועים".
לינוקס ויוניקס

ניתן להשתמש בפקודה uptime במערכת ההפעלה יוניקס ובמערכות הפעלה דמויות יוניקס, כגון לינוקס. הפקודה מחזירה את הזמן הנוכחי, את זמן פעילות המערכת, מספר המשתמשים והעומס הממוצע (load avarage) ב-1, 5 ו-15  הדקות האחרונות:
$ uptime
 18:17:07 up 68 days,  3:57,  6 users,  load average: 0.16, 0.07, 0.06
במערכות לינוקס, ניתן גם להשתמש במערכת הקבצים הווירטואלית proc, על ידי קריאת הקובץ /proc/uptime.
$ cat /proc/uptime
350735.47 234388.90
המספר הראשון שהקובץ מחזיר הוא מספר השניות מאז עליית המערכת. המספר השני הוא מספר השניות בהם המערכת הייתה במצב סרק, בשניות.
ראו גם

שרת
הערות שוליים

↑  Track down your uptime in Windows Vista, גרג שולץ, באתר TechRepublic, בתאריך 4 בנובמבר 2008.
↑  Uptime.exe Tool Allows You to Estimate Server Availability with Windows NT 4.0 SP4 or Higher, באתר Microsoft Support, בתאריך ה-20 באוגוסט 2012.
↑  Man Page for uptime, באתר unix.com.
↑  uptime(1), דף העזרה של הפקודה uptime במערכת ההפעלה לינוקס.
↑  E.2.28. /proc/uptime, בפורטל המשתמשים של חברת רד האט.
| פקודות בסביבת Unix ובמערכות הפעלה דמויות יוניקס |
| --- | --- | --- |
| מערכת קבצים |  bzip • cat • cd • chmod • chown • chgrp • cksum • cmp • cp • dd • du • df • file • fsck • gzip • ln • ls • mkdir • mount • mv • pwd • rm • rmdir • tar • tee •  tree • touch • type • umask • zip  |  |
| תהליכים |  at • chroot • cron • htop • kill • killall • nice • pgrep • pkill • ps • pstree • time • top  |  |
| סביבת משתמש |  dig • env • exit • finger • passwd • su • sudo • uptime • talk • uname • w • wall • who • whoami  |  |
| עיבוד טקסט |  awk • basename • cut • diff • ed • ex • head • less • more • paste • sed • sort • strings • tail • tr • Uniq • vi • vim • wc • xargs  |  |
| מעטפת |  alias • echo • expr • printf • sleep • test • wait  |  |
| רשת |  ifconfig • inetd • ip • netcat • netstat • nload • nmap • nslookup • ping • rlogin • route • ssh • traceroute  |  |
| חיפוש |  find • grep • locate  |  |
| שונות |  man • bc • cal • date • parted • seq  |  |
אודורי אבי

| --- | --- |
 
 מאכלים
 סוג:  סשימי, מאכל חסילונים 
 
אודורי אבי (ביפנית: 踊り海老 / 躍り海老 - מילולית: "חסילון רוקד") הוא מאכל מסוג איקיזוקורי הנחשב מעדן במטבח היפני. המאכל דומה באופיו לסשימי.
בעוד שהסשימי הוא מאכל המכיל דג או סרטן נא (שאינו מבושל), האודורי אבי מכיל חסילון כשהוא עדיין חי, והוא עדיין נע בעת אכילתו.
לצורך הכנת המאכל טובלים את החסילון בסאקה על מנת לשכר אותו ולמנוע את ניסיונות בריחתו, וטובלים את החסילון ברוטב.
ראו גם

סאנאקג'י
חסילון שיכור
אדריאנה אוגרטה

| --- | --- |

אוגרטה בתפקיד ויקטוריה מרקס דה לה וגה, בסדרת הטלוויזיה "La Señora"
 לידה:  17 בינואר 1985 (בת 39) מדריד
 מדינה:  ספרד 
 תקופת הפעילות:  מ-2001 
 עיסוק:  שחקנית
 מקום לימודים:  Colegio del Pilar 
 פרופיל ב-IMDb
 
אדריאנה אוגרטה (בספרדית: Adriana Ugarte; נולדה ב-17 בינואר 1985) היא שחקנית קולנוע וטלוויזיה ספרדייה.
ביוגרפיה

אוגרטה גדלה במדריד, היא נכדתו של הקולנוען אדוארדו אוגרטה. למדה פילוסופיה ומשחק.
את הופעת הבכורה שלה רשמה בגיל 16, בסרט הקצר מ-2001 "Mala espina". היא שיחקה בסדרות הטלוויזיה "Mesa para cinco" ,La señora" ,"Hospital Central". ב-2007 הייתה מועמדת לפרס גויה בקטגוריית השחקנית המבטיחה על הופעתה בסרט הקולנוע "Cabeza de perro". בשנים 2013–2014 שיחקה בסדרת הדרמה ההיסטורית "זמן בין התפרים" בתפקיד סירה קירוגה, תפקיד שזיכה אותה בהכרה ובפרסי טלוויזיה בספרד. ב-2015 שיחקה בתפקיד הראשי בסרט "דקלים בשלג" (Palmeras en la nieve).
ב-2016 שיחקה בתפקיד הראשי בסרטו של פדרו אלמודובר "חולייטה".
ב-2017 שיחקה בסרט "El sistema solar".
ב-2018 שיחקה בסרט הצרפתי של דניאל אוטיי "מאוהב באשתי". באותה שנה שיחקה בתפקיד הראשי בסרט המתח "מיראז'". .
בשנת 2019 שיחקה בסדרת המתח "הלנה הלבנה" בהפקה מקורית של בנטפליקס.
בשנת 2021 שיחקה בתפקיד ראשי במותחן הפוליטי "Parot" של פריים וידאו, שעלילתו מתרחשת בשנת 2013 בספרד, והוא עוקב אחר רוצח סדרתי של אסירים לשעבר.
בשנת 2023 שיחקה לצד פרננדו טחרו במותחן הפשע "Lobo feroz" של הבמאי האורווגאי גוסטבו הרננדס איבנז (אנ').
הערות שוליים

↑  אבנר שביט, קאן‏, דיבר אליה: אדריאנה אוגרטה, כוכבת "חולייטה" של אלמודובר, מסבירה איך הבמאי נגע בנשמתה, באתר וואלה, 7 ביולי 2016
↑  10 cosas que (quizá) no sabías de Adriana Ugarte, ‏www.grazia.es‏, 22 באוקטובר 2013
| --- | --- |
בקרת זהויות :  NLI: 987007431158805171  PLWABN: 9812034364205606  BIBSYS: 1498562805492  BNE: XX4770723  BnF: cb16757969c (data)  GND: 1114766860  ISNI: 0000 0001 1883 8504  LCCN: no2011054358  NKC: xx0212370  NLK: KAC2020N8927  NTA: 407639039  SUDOC: 162162030  VIAF: 169156189   WorldCat (עם VIAF): 169156189
אדריאן שמפר

אדריאן שמפר (בקרואטית: Adrian Šemper; נולד ב־12 בינואר 1998 בזאגרב שבקרואטיה) הוא כדורגלן קרואטי המשחק בעמדת השוער בקבוצת גנואה.